पाएं अपने शहर की ताज़ा ख़बरें और फ्री ई-पेपरडाउनलोड करें
जिला देहाती पुलिस ने शुक्रवार शाम को थाना रमदास के गांव कस्सेवाल में रावी दरिया किनारे हो रही अवैध माइनिंग पर छापेमारी कर दो आरोपियों को गिरफ्तार किया है। पुलिस ने एक जेसीबी, एक पोकलेन, 9 ट्रक और 4 टिप्पर ट्राॅली कब्जे में ले ली। एसएसपी देहाती ध्रुव दहिया ने अवैध माइनिंग रोकने में लापरवाही बरतने वाले रमदास थाने के एसएचओ अवतार सिंह को सस्पेंड कर दिया। उसकी जगह पर सब इंस्पेक्टर करमपाल को नया एसएचओ लगाया है।
इस कार्रवाई में एसएसपी देहाती खुद भी तीन घंटे तक मौजूद रहे। थाना रमदास पुलिस ने करनैल सिंह और नवराज सिंरह निवासी कलानौर, गुरदासपुर, संदीप सिंह निवासी जंडुवाला, गुरू हरसराय फिरोजपुर, दलजीत सिंह निवासी बहादुरगढ़, जंडियां बठिंडा और रंजीत सिंह निवासी तेजा वीला, फतेहगढ़ चूड़ियां बटाला के खिलाफ केस दर्ज किया है। अवैध माइनिंग रोकने के लिए हाल ही में इन्फोर्समेंट डायरेक्टोरेट, माइनिंग गठित किया गया है। इंफोर्समेंट डायरेक्टर माइनिंग पंजाब आरएन ढोके की आेर से अवैध माइनिंग पर कार्रवाई करने की हिदायतें जारी की गईं थी।
3 घंटे मौके पर खड़े रहे एसएसपी... कांट्रेक्टर नहीं दिखा सका सरकारी स्लिप
एसएचओ की लापरवाही पर कार्रवाई : एसएसपी
बार-बार हिदायतें दी गई हैं कि अवैध माइनिंग किसी भी सूरत में बर्दाश्त नहीं की जाएगी। एसएचओ रमदास अवतार सिंह की मामले में बड़ी लापरवाही रही है, उन्होंने अवैध माइनिंग के खिलाफ कार्रवाई नहीं की। जिसपर उसे शनिवार को सस्पेंड किया गया है। आरोपी रावी दरिया से बड़े स्तर पर अवैध माइनिंग कर रहे थे। छापेमारी में दो लोग अरेस्ट हुए हैं और फरार हुए आरोपियों को भी पुलिस जल्द गिरफ्तार कर लेगी।
- ध्रुव दहिया, एसएसपी देहाती
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva bho_Deva zho_Hant eng_Latn